OpenLLM-France/wikimedia huggingface dataset:
# Màgia a l'aigua

Màgia a l'aigua (títol original: Magic in the water) és una pel·lícula estatunidenca i del Canadà dirigida Rick Stevenson el 1995, i protagonitzada per Mark Harmon, Joshua Jackson, David Rasche, Frank Salsedo, Morris Panych, Ben Cardinal, Adrien Dorval. Ha estat doblada al català.

## Argument

El Doctor Jack Black és un psiquiatra divorciat i amb dos fills. Els tres van de vacances al llac de Glenorky, un cop en el llac passa el dia despreocupat, sense fer cas als seus fills i escrivint un llibre. Les llegendes locals diuen que en les aigües del llac viu una estranya criatura a la qual anomenen Orky, però en realitat és una mentida ideada amb la idea d'ocultar l'abocament dels residus tòxics.

## Repartiment

* Mark Harmon: Jack Black
* Joshua Jackson: Joshua Black
* Harley Jane Kozak: Wanda
* Sarah Wayne: Ashley Black
* Willie Nark-Orn: Hiro
* Adrien Dorval: Wright Hardy
* Mark Acheson: Lefty Hardy
* Anthony Towe: Taka
* John Procaccino: Frank
* Tom Cavanagh: Simon, Pacient 1
* Garrett Bennett: Christian, Pacient 2
* Brian T. Finney: Bug-Eyes, Pacient 3
* Peter Baer: noi en el bot
* Will Sasso

## Referències

* ↑ «Màgia a l'aigua». esadir.cat.
* ↑ «Magic in the water». The New York Times.
# Multiconjunt

En matemàtiques, un multiconjunt (també anomenat bossa o bag) es diferencia d'un conjunt en el fet que cada membre del mateix té associada una multiplicitat (un nombre natural), indicant quantes vegades l'element és membre del conjunt, Per exemple, en el multiconjunt { a, a, b, b, b, c }, les multiplicitats dels membres a, b i c són 2, 3 i 1, respectivament.

## Definició formal

En teoria de conjunts, un multiconjunt es defineix com el parell (A, m) on A és un conjunt i m : A → N és una aplicació de A a N (nombres naturals positius). A es coneix com el conjunt subjacent d'elements. Per cada a de A, la multiplicitat de a és el nombre m(a).
És comú escriure la funció m com un conjunt de parells ordenats {(a, m(a)) : a ∈ A}. Sent aquesta, sense lloc a dubte, la definició (utilitzant teoria de conjunts) de la funció m. Per exemple:
* El multiconjunt escrit com {a, b, b} es defineix com {(a, 1), (b, 2)},
* El següent {a, a, b}, per altra banda, es defineix com {(a, 2), (b, 1)}, i
* Finalment, el multiconjunt {a, b} es defineix com {(a, 1), (b, 1)}.
Si el conjunt A és finit, la dimensió o longitud del multiconjunt (A, m) és la suma de totes les multiplicitats per cada element de A:
    $\sum _{a\in A}m(a).$
Un submulticonjunt (B, n) del multiconjunt (A, m) és un subconjunt B ⊆ A i una aplicació n : B → N tal que n(a) ≤ m(a).

## Exemples

Un dels exemples més simples és el multiconjunt dels factors nombre primer d'un nombre natural n. El conjunt subjacent d'elements, en aquest cas, és el conjunt de divisors primers de n. Per exemple, pel nombre 120 obtenim la factorització:$120=2^{3}3^{1}5^{1}$, que resulta el multiconjunt {2, 2, 2, 3, 5}.
Un altre exemple conegut és el multiconjunt de solucions d'una equació algebraica. Una equació quadràtica, per exemple, té dues solucions; tot i que en alguns casos, ambdues poden ser el mateix nombre. Així, el multiconjunt de solucions d'una equació quadràtica put ser { 3, 5 }, però també { 4, 4 }. En aquest últim, la solució 4 té multiplicitat 2.
# Neus Sala

Neus Sala (Sant Llorenç d'Hortons, 3 de novembre de 1920 – Martorell, 16 de novembre de 2012), fou una artista catalana de l'art outsider o art brut.
Nascuda a Sant Llorenç d'Hortons, quan ella tenia dos any la familia es traslladà i s'establí a Martorell, on residí gairebé tota la seva vida. Marcada per les adversitats de mort i misèria que la guerra civil causà a la seva família, era una persona aficionada a les arts i a la música, de la que en feu alguns estudis. A Martorell va crear l'Agrupación Artística Benéfica Mari Nieves Sala des d'on es dedicava a promoure actuacions, recitals, concerts, etc.
És coneguda principalment pel conjunt d'obra que va anar creant i instal·lant tant a casa seva, a la carretera de Piera, de Martorell, com, posteriorment, també en el pis que va heredar del seu germà, a l'Avinguda Germans Martí, també de Martorell, que convertí en sengles "museus" íntims. Neus Català va anar pintant artísticament centenars d'envasos de plàstic, que convivien amb treballs tèxtils, mobles pintats i agrupacions d'objectes amb intenció col·leccionista i artística, de tal forma que les parets dels seus apartaments quedaren folrades amb elements seriats de tot tipus (bitllets de loteria, recordatoris de comunió, mapes, segells, postals dels reis d'orient, etc.).
A la seva mort va deixar els seus dos apartaments a l'Ajuntament de Martorell, per a ús social, quedant al descobert que aquests contenien una important col·lecció pròpia del denominat art marginal, outsider o art brut. Això donà peu a la creació d'una exhibició virtual (espaineussala), que permet navegar pels detalls del que fou l'interior dels habitatges- i una mostra física que tingué lloc a l'Espai Muxart, de Martorell. El seu univers pictòric s'ha considerat que té punts de trobada amb el d'Aloïse Corbaz, coneguda artista brut austríaca.

## Referències

* 1 2 «Biografia». Neus Sala - El Museu Íntim. Museus de Martorell - Ajuntament de Martorell. [Consulta: 24 novembre 2019].
* 1 2 García, Graciela. «Reciclaje y acumulación». A: Art Brut. La pulsión creativa al desnudo (en castellà). Vitoria - Gasteiz: Sans Soleil Ediciones, 2018, p. 198-199 (Colección Wunderkamer, 16). ISBN 9788494839641.
* ↑ Rodríguez, Marta «La misteriosa dona que va convertir casa seva en una obra d'art». Diari Ara, 06-01-2018.

## Enllaços externs

* Neus Sala. El Museu Íntim. Museus de Martorell. Ajuntament de Martorell
# Nabil Nosair

Nabil Muhammad Ali Nosseir (àrab: نبيل محمد على نصير, Nabīl Muḥammad ʿAlī Nuṣayr) (el Caire, 11 d'octubre de 1938-2 d'abril de 2016) va ser un futbolista egipci que jugava en la demarcació d'extrem. Jugà per al Zamalek SC entre 1958 i 1967 amb el qual guanyà la Primera Divisió d'Egipte en tres ocasions (1960, 1964, i 1965) i la Copa d'Egipte (1959, 1960 i 1962). Va jugar un total de vuit partits amb la selecció de futbol d'Egipte. Va fer el seu debut el 29 d'abril de 1960 en un partit amistós contra Brasil que va finalitzar amb un resultat de 0-5 a favor del combinat brasiler després de dos doblets de Pelé i Quarentinha, i un gol de Garrincha. Va arribar a disputar els Jocs Olímpics de Roma 1960 i els Jocs Olímpics de Tòquio 1964, que donant en tretzè i quart lloc respectivament. El seu últim partit amb la selecció el va disputar el 23 d'octubre de 1964 contra Alemanya Oriental en les olimpíades de 1964.

## Gols internacionals

| # | Data | Estadi | Oponent | Gol | Resultat | Competició |
| 1 | 1 de maig de 1960 | Estadi d'Alexandria, Alexandria, Egipte | Brasil | 1?3 | 1?3 | Amistós |
| 2 | 25 de setembre de 1964 | ?, ?, Romania | Romania | 4-1 | 4-1 | Amistós |

## Referències

* ↑ «Former Zamalek star Nabil Nosseir passes away» (en anglès). King Fut, 02-04-2016. [Consulta: 4 abril 2016].

## Enllaços externs

* Fitxa del jugador a footballdatabase
# Nijni Lomov

Nijni Lomov - Нижний Ломов (rus) - és una ciutat de l'óblast de Penza, a Rússia. Es troba a la vora del riu Lomov, a 95 km al nord-oest de Penza.
Els orígens de Nijni Lomov es remunten a la creació d'un post avançat el 1636 que més endavant es transformà en una slobodà anomenada Lomóvskaia, després el possad Lomovski i després el poble de Nijni Lomov. Finalment rebé l'estatus de ciutat el 1780.

## Fills il·lustres

* Ivan Privalov (1891-1941), matemàtic
# Natta

Natta o Nacca (en llatí Natta o Nacca que vol dir bataner) era un cognomen de família de la gens Pinària a l'antiga Roma. Natta o Nata, que també trobem a les monedes, sembla la forma correcta. Era una antiga família que es menciona poques vegades.
Ciceró parla d'una antiga estàtua de bronze dels Pinarii Nattae que va ser destruïda per un llamp en el consolat de Luci Aureli Cotta i Luci Manli Torquat, l'any 65 aC.
Alguns personatges destacats van ser:
* Luci Pinari Natta, magister equitum el 363 aC
* Luci Pinari Natta, magistrat romà

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1143.
# Nature Materials

Nature Materials (abreviatura Nature Mater.) és una de les revistes científiques més importants dedicades a la química dels materials. És publicada des del setembre del 2002 pel Nature Publishing Group. Té un factor d'impacte molt alt, 36,503 el 2014. Ocupa la 1$^a$ posició de qualitat de revistes dedicades a la química dels materials i en la categoria enginyeria mecànica, en el rànquing SCImago, la 2$^a$ en la de física de la matèria condensada i en la de química en general.
Nature Materials és una revista multidisciplinària destinada a reunir a la investigació d'avantguarda en tot l'espectre de la química dels materials i enginyeria. La investigació de materials és una disciplina diversa i de ràpid creixement, que ha passat d'un caràcter aplicat a l'enginyeria a una posició en la qual té un impacte creixent en altres disciplines clàssiques com la física, la química i la biologia. Nature Materials cobreix tots els aspectes aplicats i fonamentals de síntesi/processament, entitat/composició, propietats i rendiment dels materials, que s'entenen com a substàncies en els estats condensats (líquid, sòlid, col·loidals) dissenyats o manipulats amb fins tecnològics.

## Referències

* ↑ «Journal Rankings». SCImago, Journal & Country Rank, 2015. [Consulta: 27 març 2015].
* ↑ «Nature Materials». Nature Publishing Group. [Consulta: 27 març 2015].

## Enllaços externs

* Web Nature Materials
# Nature Physics

Nature Physics és una revista científica mensual revisada per parells publicada per Nature Portfolio. Es va publicar per primera vegada l'octubre de 2005 (volum 1, número 1). L'editor en cap és David Abergel.

## Àmbit

Nature Physics publica recerca tant pura com aplicada de totes les àrees de la física. Les àrees temàtiques que tracta la revista inclouen la mecànica quàntica, la física de la matèria condensada, l'òptica, la termodinàmica, la física de partícules i la biofísica.

## Abstracció i indexació

La revista està indexada a les següents bases de dades:
* Servei d'Abstractes Químics – CASSI
* Índex de citació científica
* S'ha ampliat l'índex de citació científica
* Continguts actuals – Ciències físiques, químiques i de la Terra
Segons el Journal Citation Reports, la revista té un factor d'impacte de 19.684 el 2021, la qual cosa la situa en el quart lloc de 86 revistes a la categoria "Física, multidisciplinària".

## Referències

* ↑ «About the Editors» (en anglès). nature.com. Springer Nature. [Consulta: 15 març 2024].
* ↑ «Guide to Authors» (en anglès). Nature Publishing group, 01-07-2010. [Consulta: 29 juliol 2010].
* ↑ «Nature Physics» (en anglès). Chemical Abstracts Service Source Index (CASSI) (Displaying Record for Publication). American Chemical Society, 01-07-2010. [Consulta: 29 juliol 2010].
* ↑ «Mater Journal List search» (en anglès). database listings. Thomson Reuters, 01-07-2010. Arxivat de l'original el 2011-10-07. [Consulta: 29 juliol 2010].
* ↑ «Journals Ranked by Impact: Physics, Multidisciplinary». A: 2021 Journal Citation Reports (en anglès). Science. Clarivate, 2022 (Web of Science).
# Nature Forever Society

Nature Forever Society és una organització ubicada a l'Índia que treballa en la conservació dels pardals i d'altres espècies d'ocells, des del 2006. No es va registrar formalment, però, fins a 2008. Va ser fundada per Mohammed Dilawar, amb els objectius de conscienciar sobre la situació de diverses espècies d'ocells i d'involucrar els ciutadans i ciutadanes en el moviment de conservació de l'Índia. El seu treball, basat en la creació de diverses iniciatives senzilles, ha arribat a tenir una gran importància en relació amb la conservació de moltes espècies de flora i fauna.

## Referències

* ↑ «Nature Forever». www.natureforever.org. [Consulta: 10 gener 2017].
* ↑ Venkateshwarlu, K. «Nature Forever Society to launch project to save the sparrow». The Hindu.
* ↑ «The Burhani Foundation India and Nature Forever Society has taken up a unique initiative to save the House Sparrow which is slowly declining in the city. The foundation is distributing Bird Feeders free of cost to all Bird & Nature Lovers in Pune on March 6. - Times of India». The Times of India.
* ↑ «India News, Latest Sports, Bollywood, World, Business & Politics News - Times of India». The Times of India. Arxivat de l'original el 2013-09-30. [Consulta: 10 gener 2017].

## Enllaços externs

* www.cbmi.in Arxivat 2019-03-16 a Wayback Machine.
* www.worldsparrowday.org
# Nicholas George Carr

Nicholas George Carr (1959) és un escriptor estatunidenc que ha publicat llibres i articles sobre tecnologia, negocis i cultura. El seu llibre The shallows: what the Internet is doing to our brains va ser un dels finalistes per al Premi Pulitzer el 2011 en la categoria de no-ficció.
Carr es va fer famós amb l'article de 2003 publicat a Harvard business review "IT doesn't matter" i el llibre de 2004 Does IT matter?: information technology and the corrosion of competitive advantage. En aquestes obres àmpliament discutides, va sostenir que la importància estratègica de la tecnologia de la informació en els negocis ha disminuït i s'ha tornat més comuna, estandarditzada i més barata. Les seves idees han impulsant protestes acalorades dels executius de Microsoft, Intel, HP i altres empreses líders en tecnologia, encara que altres comentaristes van defensar la seva posició. El 2005, Carr va publicar el controvertit article "La fi de la computació corporativa" al MIT Sloan Management Review, en què sostenia que les empreses en el futur compraran la tecnologia de la informació com un servei públic a proveïdors externs.
Al seu llibre The big switch: rewiring the world, from Edison to Google s'examinen les conseqüències econòmiques i socials de l'aparició d'Internet i del fenomen anomenat "cloud computing", tot comparant-les amb el que es va produir amb l'aparició de les companyies d'electricitat en el segle xx.
A l'estiu de 2008, l'article de Carr publicat a The Atlantic "Is Google making us stupid?" com la portada de la seva edició anual d'idees. Molt crític amb els efectes d'Internet sobre la cognició, l'article ha estat llegit i debatut àmpliament. El principal argument de Carr és que Internet pot tenir efectes perjudicials sobre la cognició que disminueixen la capacitat de concentració i la contemplació.
El llibre més recent de Carr, "els baixos", llançat el juny de 2010, desenvolupa aquest argument. A més de ser un candidat del Premi Pulitzer, el llibre va aparèixer en la llista del New York Times best-seller de no-ficció i ha estat traduït a 17 idiomes a més d'Anglès.

## Referències

* ↑ Carr, Nicholas G., 1959-. Superficiales: ¿qué está haciendo Internet con nuestras mentes?. 4.ª ed. Madrid: Taurus, 2011, p. 340. ISBN 978-84-306-0812-6.
* ↑ Carr, Nicholas G., 1959-. Does IT matter?: information technology and the corrosion of competitive advantage. Boston: Harvard Business School Press, 2004. ISBN 1-59139-444-9.
* ↑ Carr, Nicholas G., 1959-. The big switch: rewiring the world, from Edison to Google. 1st ed. Nova York: W.W. Norton & Co, 2008. ISBN 978-0-393-06228-1.

## Enllaços externs

* Nicholas George Carr - Lloc web oficial
* Carr, Nicholas «Is Google Making Us Stupid?». The Atlantic, 301, 6, July 2008.
* http://www.wired.com/magazine/2010/05/ff_nicholas_carr/all/1
* http://www.roughtype.com
# Neufchâtel

«Neufchâtel» té aquests significats:
* Neufchâtel (formatge), formatge francès.
* Toponímia
** Neufchâtel-en-Bray, municipi francès, situat al departament del Sena Marítim.
** Neufchâtel-Hardelot, municipi francès, situat al departament del Pas-de-Calais.
** Neufchâtel-en-Saosnois, municipi francès, situat al departament del Sarthe.
** Neufchâtel-sur-Aisne, municipi francès, situat al departament de l'Aisne.
# No le busques tres pies...

No le busques tres pies... és una pel·lícula espanyola de drama romàntic del 1968 dirigida per Pedro Lazaga amb guió de Pedro Masó i Vicente Coello protagonitzada per Teresa Gimpera i Axel Darna.

## Sinopsi

Miguel Aguirre és un alferes d'aviació que somnia amb ser pilot militar. Tanmateix té una greu discussió amb un superior que està a punt de posar fi a la seva carrera i fer-li abandonar els seus estudis. La seva xicota i la seva mare, però, el convencen perquè continuï estudiant i no abandoni el seu somni. És destinat a la base aèria de Granada. Allí coneix a Patricia, una jove atractiva que confon amb una turista americana, cosa que no entrava en els seus plans.

## Repartiment

* Teresa Gimpera... Patricia
* Axel Darna... Miguel
* Paca Gabaldón ... Luisi
* Manuel Zarzo ... Carlos
* Alfredo Mayo ... Mota
* Mary Carrillo... Matilde
* José Sacristán ... Tarta
* Eduardo Fajardo ... Juan
* Pedro Díez del Corral

## Premis

Als Premis del Sindicat Nacional de l'Espectacle de 1968 va guanyar el premi al millor guió i a la millor banda sonora.

## Referències

* ↑ No le busques tres pies... Arxivat 2017-11-16 a Wayback Machine., abc.es
* ↑ No le busques tres pies... a sensacine.com
* ↑ Félix Martialay El cine español durante el franquismo, p. 162-166

## Enllaços externs

* No le busques tres pies... a YouTube
# Nefertkau II

Nefertkau II (Nfr.t k3.w, "Amb un Ka bell") o Nefertkau B va ser una dama egípcia de la IV Dinastia. Era l'esposa del príncep Khufukhaf I, fill del faraó Khufu.

## Matrimoni i descendència

Nefertkau i Khufukhaf van tenir diversos fills, inclosos dos fills anomenats Wetka i Iuenka, a més d'una filla de la que no en tenim el nom. Tots dos fills, Wetka i Iuenka, apareixen a la tomba de Khufukhaf i Nefertkau oferint papir. Tots dos reben el títol de Fill del Rei. Una filla sense nom apareix representada darrere dels seus pares asseguts al vestíbul interior de la mastaba. És possible que un oficial anomenat Khufukhaf II sigui un tercer fill de Khufukhaf I i Nefertkau.

## Tomba

Neferkau en jeroglífic :
Nefertkau va ser enterrada a la tomba G 7130 del camp oriental de la necròpolis de Guiza. La tomba formava part de la doble mastaba construïda per a Nefertkau i el seu marit Khufukhaf I. Segons Reisner, la construcció de la tomba hauria començat l'any 17-24 del regnat de Khufu.
Nefertkau hi apareix representada a la sala i a la sala interior de la mastaba. Resten fragments d’inscripcions que mostren Khufukhaf I diverses vegades a la seva capella. El seu fill Wetka hi apareix representat almenys una vegada.
Nefertkau va ser enterrada a la fossa G 7130 B. La fossa contenia fragments d'un sarcòfag de granit vermell. La cambra funerària s’havia reutilitzat durant el període ptolemaic. Quan es va excavar, s'hi va trobar un pou que conduïa al temple proper d’Isis i es van trobar uixebtis intrusius al terra.

## Referències

* 1 2 Dodson i Hilton, 2004.
* ↑ Simpson, 1978.
* ↑ «G 7130-7140» (en anglès). Digital Giza. [Consulta: 19 maig 2021].
* 1 2 3 4 Malek, Moss i Porter, 1964.
* ↑ Reisner, 1942, p. 70-74.
* 1 2 Reisner, 1955, p. 32-39.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Flentye, Laurel «The development of the Eastern and GIS Cemeteries at Giza during the Fourth Dynasty. The relationship between architecture and tomb decoration» (en anglès). The Old Kingdom Art and Archaeology. Proceedings of the Conference held in Prague, May 31–June 4, 2004. Miroslav Bárta, 2006.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). vol. 5. Griffith Institute, 1964. ISBN 978-0900416101.
* Reisner, George Andrew. A history of the Giza Necropolis (en anglès). Harvard University Press, 1942.
* Reisner, George Andrew. A history of the Giza Necropolisː The Tomb of Hetep-Heres the Mother of Cheops: A Study of Egyptian Civilization in the Old Kingdom (en anglès). vol. II. Harvard University Press, 1955.
* Simpson, William Kelly. The Mastabas of Kawab, Khafkhufu I and II (en anglès). Boston: Museum of Fine Arts, 1978. ISBN 0-87846-120-5.
# Nefertnesu

Nefertnesu ("Bella del Rei") va ser una princesa egípcia de la IV Dinastia. Era filla del rei Snefru i d'una de les seves dones, probablement la seva tercesa esposa.
Els títols de Nefertnes van serː
* Filla de Déu
* Filla del Rei
En aquest cas tant "déu" com "rei" s’entén que són ambdós referits al seu pare Snefru.
Un dels seus germans va ser el faraó Keops, constructor de la Gran Piràmide. Es desconeix el nom del seu marit, tot i que sí que se'n sap el nom d'un fillː Kaemked.

## Referències

* ↑ «The 4-th Dynasty - Old Kingdom» (en anglès). Saint Louis University. [Consulta: 9 febrer 2021].
* 1 2 3 «Snefru» (en anglès). Saint Louis University. Arxivat de l'original el 2019-04-25. [Consulta: 9 febrer 2021].
* ↑ «Las Genealogías de las Dinastías» (en castellà). El Horizonte de Atón. [Consulta: 8 febrer 2021].

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
# Neòfit V

Neòfit V (segle XVII - 1711) en grec Νεόφυτος Ε', va ser patriarca de Constantinoble l'any 1707.
L'any 1689 era metropolità d'Heraclea de Perint. Va ser escollit patriarca de Constantinoble el 1707, però no va renunciar al càrrec d'Heraclea tal com s'havia compromès. Això va provocar una gran oposició i al cap de cinc dies va ser deposat.

## Referències

* ↑ «Νεόφυτος Ε'» (en grec). Ecumenical Patriarchate of Constantinople. [Consulta: 8 agost 2023].
# Norton Sound

Norton Sound és una petita badia (inlet) de la Mar de Bering a la costa oest d'Alaska, Estats Units, al sud de la Península Seward. Fa uns 240 km de llargada i uns 200 d'amplada. El delta del riu Yukon forma una part de la costa sud i les aigües del Yukon influencien aquesta massa d'aigua. Està lliure de gel de juny fins a octubre.
Norton Sound va ser explorat pel Capità James Cook el setembre de 1778. Va donar nom a aquesta massa d'aigua en honor de Sir Fletcher Norton, que era membre de la Cambra dels Comuns britànica.
A la zona de Norton Sound hi han viscut els Yup'ik i els Inupiat durant molts segles. Ha estat la frontera entre aquests dos pobles; el inupiat al nord i els Yup'ik al sud. La ciutat de Nome es troba a la vora del nord de Norton Sound. Les viles d'Elim, Golovin, Stebbins, White Mountain, Koyuk, Shaktoolik, St. Michael i Unalakleet es roben a la costa o als cursos d'aigua de Norton Sound. La cursa de trineus de gossos Iditarod Trail Sled Dog Race discorre entre Unalakleet i Nome.

## Referències

* http://www.britannica.com/place/Norton-Sound
# Nycticorax

Nycticorax és un gènere d'ocells de la família dels ardèids. Aquests martinets de nit, s'estenen per les zones humides de gran part del món. Als Països Catalans està present l'espècie més estesa entre elles.

## Taxonomia

Se n'han descrit dues espècies vives dins aquest gènere a les que s'han afegit altres extintes en època històrica, que eren pròpies d'algunes illes de l'oceà Índic.
* martinet de nit canyella (Nycticorax caledonicus).
* martinet de nit de la Reunió (Nycticorax duboisi).
* martinet de nit de l'illa de Maurici (Nycticorax mauritianus).
* martinet de nit de Rodrigues (Nycticorax megacephalus).
* martinet de nit comú (Nycticorax nycticorax).

## Referències

* ↑ El gènere Nycticorax a TAXONOMICON Rev. 31-05-2010
# Nou Accés Ferroviari a Andalusia

El Nou Accés Ferroviari a Andalusia (Nuevo Acceso Ferroviario a Andalucía; NAFA) va ser un projecte del Ministeri de Foment del Govern d'Espanya per la construcció d'un nou accés ferroviari d'alta velocitat a Andalusia. Aquest nou accés va ser inaugurat l'any 1992 i 2007 amb la posada en marxa de dues línies:
* LAV Madrid-Sevilla.
* LAV Còrdova-Màlaga.
# Nou

«Nou» té aquests significats:
* Nou (fruit) és el fruit de la noguera.
* núcula és un tipus de fruit.
* Nou (fruit del noguer), fruit del noguer
* nombre nou
* nou del coll
* 9, novè any després de Crist
* És el segon nombre nombre de Cullen.